**GHID**

**pentru completarea, preluarea și verificarea cererilor pentru acordarea ajutorului pentru încălzirea locuinței și/sau a suplimentului pentru energie**

Pentru ca o cerere să poată fi validată la momentul procesării în sistemul informatic aceasta trebuie să îndeplinească un set de condiții minime care trebuie urmărite de persoana care completează cererea (titularul ajutorului), cât și de persoana care primește și înregistrează cererea (reprezentantul Direcției de Asistență Socială Gherla).

În acest scop trebuie urmați anumiți pași și urmărite cerințele necesare și suficiente pentru ca cererea să poată fi validată de sistemul informatic.

1. La ***Cap.1*** trebuie completate datele persoanei care depune cererea (solicitantul). Sunt obligatoriu de completat citeț și conform documentului de identitate următoarele: **nume, prenume, cod numeric personal, tipul, numărul și seria actului de identitate, domiciliul și numărul de telefon, calitatea și ce se solicită (în cazul de față „Ajutorul de încălzire” și / sau ,,Suplimentul pentru energie”)**.

**Acestea sunt marcate cu fond roșu în cererea model.**

Documentul de identitate din care se completează datele trebuie să fie primul în documentele atașate.

2. La ***Cap. 2*** (date despre persoana îndreptățită), în majoritatea cazurilor sunt datele aceleiași persoane de la ***Cap. 1***. În caz contrar (ceea ce înseamnă că la ***Cap. 1*** calitatea nu este ,,*în nume propriu*”), va trebui prezentată dovada împuternicirii (procură)/reprezentării (hotărâre judecătorească) care se va atașa în copie la cerere, după copia documentului de identitate.

Sunt obligatoriu de completat citeț și conform cu documentul de identitate **nume, prenume, cod numeric personal, tipul, numărul și seria actului de identitate, domiciliul, starea civilă, situația profesională, venituri realizate în luna anterioară depunerii cererii**. Celelalte rubrici referitoare la istoricul locuirii, studii, istoricul muncii în afara țării, grad de dizabilitate, alte beneficii sociale nu au importanță în stabilirea dreptului la ajutor.

**Acestea sunt marcate cu fond roșu în cererea model.**

Documentul de identitate din care se completează datele este primul sau urmează celor de la ***Cap. 1***. De asemenea, pentru a confirma starea civilă trebuie, după caz, document doveditor, respectiv: căsătorit – certificat de căsătorie, văduv – certificat de deces, divorțat – hotărâre judecătorească/act notarial.

*Notă*: dacă titularul ajutorului este căsătorit(ă), trebuie ca soțul/soția să apară ca membru al familiei în capitolul aferent din cerere.

3. ***Cap. 3*** cuprinde date despre numărul de membri de familie majori și minori și datele fiecărei persoane în parte. Sunt obligatoriu de completat citeț **numărul de persoane major și numărul de copii** și pentru fiecare membru al familiei în parte, conform cu documentul de identitate, **nume, prenume, cod numeric personal, tipul, numărul și seria actului de identitate, situația profesională (*numai pentru persoanele majore*), venituri realizate în luna anterioară depunerii cererii**.

**Acestea sunt marcate cu fond roșu în cererea model.**

Copiile după documentele de identitate doveditoare se atașează după cel al titularului în ordinea în care sunt enumerate în cerere.

Titularul împreună cu membrii familiei, ca **număr total**, trebuie să se regăsească pe **adeverința de la asociația de proprietari / locatari**.

4. ***Cap. 4*** cuprinde date despre locuință, modul de încălzire și sursa de energie pentru suplimentul de energie, în cazul în care acesta este solicitat. Trebuie acordată atenție la:

- **numărul de camere** în cazul încălzirii cu energie termică în sistem centralizat, care trebuie verificat pe actul de proprietate / închiriere a locuinței;

- **modul de încălzire** cu transcrierea corectă și lizibilă a **furnizorului**, a **codului de client** (energie termică, gaze naturale și energie electrică) și a **locului de consum (POD)** (gaze naturale și energie electrică).

- copii după documentele care atestă calitatea de titular al ajutorului se anexează după documentele de identitate.

**Atenție pentru abonații E-ON**: a nu se confunda **cod loc consum** cu **cod încasare**. Pe factura E-ON codul de client începe cu ,,1”, codul locului consum începe cu ,,5” și codul de încasare începe ce ,,2”. Abonații la alți furnizori vor trebui să contacteze furnizorul pentru a afla echivalentul **POD** pe factură.

**Modul de încălzire este marcat cu fond roșu**

**iar datele furnizorului sunt marcate cu fond albastru.**

Atenție:

- **este acceptat un singur mod de încălzire**. Nu se poate bifa decât o singură casetă.

Rubricile referitoare la mod de dobândire, asigurare nu au importanță în stabilirea dreptului la ajutor.

- **sunt acceptate mai multe surse de energie pentru solicitarea suplimentului**. Se pot bifa mai multe casete.

Sunt valabile aceleași obligații ca la ajutorul de încălzire, cu deosebirea că sunt rubrici separate pentru **codul de client și locul de consum (POD)**.

Copii sau originale ale facturilor vor fi anexate **obligatoriu** la cerere.

5. ***Cap. 5*** cuprinde date despre veniturile familiei / persoanei singure. În dreptul fiecărui tip de venit se completează, dacă este cazul, suma (nu se bifează, nu se barează). Dacă sunt două venituri de același tip la membri diferiți ai familiei acestea se cumulează și se înscrie suma rezultată. Trebuie ca suma veniturilor declarate la ***Cap. 3*** să fie egală cu suma veniturilor declarate la **Cap. 5**. Dacă nu există venituri declarate nu se completează nimic.

Sumele vor fi înscrise aliniate la dreapta fără zerouri nesemnificative.

Exemplu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Caz | Corect | | | | Incorect | | | |
|  |  | | | |  | | | |
| Fără venit |  |  |  |  |  | 0 |  |  |
| Fără venit |  |  |  |  |  |  |  | 0 |
| Fără venit |  |  |  |  | 0 | 0 | 0 | 0 |
| Fără venit |  |  |  |  |  |  |  |  |
|  |  |  |  |  |  |  |  |  |
| Cu venit |  | 1 | 2 | 3 | 1 | 2 | 3 |  |
| Cu venit |  | 1 | 2 | 3 | 0 | 1 | 2 | 3 |
| Cu venit |  | 1 | 2 | 3 | – | 1 | 2 | 3 |

Atenția trebuie acordată completării corecte și complete a veniturilor individuale la ***Cap. 3*,** conform documentelorși tipului și valorii venitului la ***Cap. 5***.

Documentele referitoare la venituri vor fi anexate la cerere.

Cererea trebuie datată și semnată.